Laat sy Liefde jou Lei: Hoe beter jy Hom ken ... - www.bybelkennis.co.za
by Mitch Kalp · Published 14/12/2011 · Updated 28/09/2014
Laat sy Liefde jou Lei: Hoe beter jy Hom ken … – Milanie Vosloo
Maar as die Gees ons lewe beheer, is die gevolg: … goedheid … Galasiёrs 5:22
“U goedheid Heer kan ons nie peil nie. Wie word daardeur nie diep getref. Niks ander bring vir ons die heil nie …” sing ons van kindsbeen af. Ja, ons God is goed! Daarom géé Hy Homself op soveel maniere aan ons.
Toe ons Vader ons geskape het, het Hy uit die staanspoor iets van sy hemelse grootheid in ons geplaas.
Nadat die mensdom Hom verwerp en ons ons eie ondergang bewerkstellig het, het Hy wéér ‘n deel van Homself – sy eie Seun – na ons gestuur;
En toe Jesus se werk hier op aarde afgehandel was, het Hy vir die derde keer Homself in die kern van ons menswees geplaas deur aan ons die Heilige Gees te gee.
Ons hét dus ‘n deel van God se liefdevolle goedheid in ons. En hoe meer ons Hom toelaat om sy lig deur ons te laat skyn, hoe meer sal sy volmaakte wese aan die wêreld sigbaar word. Soos Johannes skryf: As ons optrede egter van die lig getuig, leef ons soos Hy wat in die lig is en het ons volledig deel aan mekaar en, en die bloed van Jesus, sy Seun, maak ons skoon van alle sonde.(1 Joh. 1:7)
Hoe beter jy God leer ken, hoe meer sal jou lewe sy liefdevolle goedheid weerspieёl. Gaan deel vandag, sonder om iets terug te verwag, goed-vir-ander-wees uit.
Vader, ek wíl elke dag in u lig wandel. Ja, ek wíl u goedheid leef!
by Mitch Kalp · Published 18/01/2012 · Last modified 28/09/2014
Laaste 7 Dae: 3,836
Laaste 30: 18,844
Laaste 365 Dae: 526,348